دونیا شؤهرت‌لی اینگیلیس پوپ-روک موغننی و پیانوچو التون جان تورکیه‌نین آنتالیا شهرینده کونسرت پروقرامی ایله چیخیش ائتدی.
آنادولو آژانسی نین معلوماتینا گؤره، کونسرت پروقرامی "اکسپور آنتالیا 2016 " چرچیوه‌سینده رئاللاشدی.
بئش مین‌دن چوخ اینسانین قاتیلدیغی کونسرتده موغننی رپرتوارینداکی مشهور ماهنی‌لاری ایله یاناشی، یئنی ماهنی‌لارینی دا سسلندیردی. 2 ساعتا یاخین صحنه‌ده دایانما‌دان چیخیش ائدن موغننی‌نین کونسرتینه داها چوخ تورکیه‌ده یاشایان خاریجی قوناق‌لار قاتیلدی.
قئید ائدک کی، التون جان اننوی اولا‌راق تورکیه‌ده هر ایل کونسرت پروقرام‌لاری ایله چیخیش ائدیر.
